kardosdrur/scandi-wiki huggingface dataset:
Lugo (provins)

Lugo' er en provins i det nordvestlige Spanien i den nordøstlige del af den den autonome region Galicien. Den grænser til provinserne Ourense, Pontevedra, A Coruña, León, Asturias og i nord til Biscayabugten.

Provinshovedstaden er Lugo hvor omtrent 1/4 af de i alt omkring 355.000 indbyggere bor.
Provinsen har 67 kommuner og dækker et område på 9.856 km².

Den vigtigste flod i provinsen Lugo er Miño, der har sit udspring her, og løber mod syd. På sin vej gennem området løber floden Sil ud i den. Derudover er der i nord flere kystfloder der løber ud i havet, blandt andre Navia, Eo og Landrove.

Pilgrimsruten Jakobsvejen når Galicien i passet Puerto de Piedrafita'' i 1.123 meters højde ved O Cebreiro i provinen , og går gennem den fra øst mod vest.

Eksterne henvisninger 

 Officiel webside 

Provinser i Spanien
Galicien (Spanien)
DBU's Landspokalturnering for herrer 1958-59

DBUs Landspokalturnering for herrer 1958/1959 var den femte udgave af DBUs Landspokalturnering for herrer. Vejle Boldklub vandt turneringen for anden gang (og for anden sæson i træk), da holdet i pokalfinalen besejrede AGF med 1-0.

Der måtte to kampe til at afgøre finalen. Den første blev spillet den 7. maj 1959 i Københavns Idrætspark under overværelse af 33.000 tilskuere, hvilket var ny tilskuerrekord for en pokalfinale. Kampen endte 1-1 efter forlænget spilletid, og dermed skulle der endnu en kamp til at afgøre finalen. Omkampen, som blev vundet 1-0 af Vejle Boldklub, blev spillet i Københavns Idrætspark den 3. juni 1959 under overværelse af 17.700 tilskuere. Kampen blev afgjort, da Henning Enoksen scorede omkampens eneste mål det 50. minut.

Vejles målmand Erling Sørensen blev valgt som finalens pokalfighter.

Kampe og resultater

1. runde 

Første runde havde deltagelse af 56 hold fra 3. division og de lavere rækker. Holdene fordelte sig således mellem rækkerne i sæsonen 1958:

Kampe

2. runde

Hold 

I anden runde deltog 40 hold fordelt på:
 28 vindere fra 1. runde
 12 hold fra 2. division 1958, som først trådte ind i turneringen i denne runde.
Holdene fordelte sig således mellem rækkerne i sæsonen 1958:

Kampe

3. runde

Hold 

I tedje runde deltog 32 hold fordelt på:
 20 vindere fra 2. runde
 12 hold fra 1. division 1958, som først trådte ind i turneringen i denne runde.
Holdene fordelte sig således mellem rækkerne i sæsonen 1958:

Kampe

4. runde

Hold 

Fjerde runde (ottendedelsfinalerne) havde deltagelse af de seksten vinderhold fra tredje runde. Holdene fordelte sig således mellem rækkerne i sæsonen 1958:

Kampe

Kvartfinaler

Hold 

Kvartfinalerne havde deltagelse af de otte vinderhold fra fjerde runde. Holdene fordelte sig således mellem rækkerne i sæsonen 1959:

Kampe

Semifinaler 

Semifinalerne havde deltagelse af de fire vinderhold fra kvartfinalerne.

Finale 

Finalen mellem de to vindere af semifinalerne blev spillet den 7. maj 1959 i Københavns Idrætspark under overværelse af 33.000 tilskuere, hvilket var ny tilskuerrekord for en pokalfinale. Kampen endte 1-1 efter forlænget spilletid, og dermed skulle der endnu en kamp til at afgøre finalen. Omkampen, som blev vundet 1-0 af Vejle Boldklub, blev spillet i Københavns Idrætspark den 3. juni 1959 under overværelse af 17.700 tilskuere. Kampen blev afgjort, da Henning Enoksen scorede omkampens eneste mål det 50. minut.

Vejles målmand Erling Sørensen blev valgt som finalens pokalfighter.

Kilder / eksterne henvisninger 
 www.haslund.info – POKAL 1958/1959 
 Peders Fodboldstatistik – DBU´s Landspokalturnering 1958 – 1959 
 Fra Helsingør IF til Elite 3000 – Kampe – 1958
 F.f.I. Fodbold – Kampe 1931-2005 – 2. division 1958

Noter 

1958-59
Fodbold i 1958
Fodbold i 1959
Madrid (region)

Madridregionen er en autonom region og en provins i Spanien. Den var tidligere en del af Castilla la Nueva – «Ny Castillien» – men med oprettelsen af nutidens opdeling, med autonome regioner i Spanien i konstitutionen af 1978, blev Castilla la Nueva delt i Madridregionen og Castilla-La Mancha.

Eksterne henvisninger 

 Officiel webside
Jørgen Tyge Holm

Jørgen Tyge (eller Georg Tycho) Holm (født 3. januar 1726 i Korup på Fyn, død 25. september 1759 i København) var en dansk botaniker og læge.

Holm blev cand. theol. 1746 og studerede derefter medicin og botanik. Han gjorde 1750 og 1754—57 rejser til Uppsala for at høre Linné, der betragtede ham som en særdeles lovende elev.

Efter sin hjemkomst foretog han en botanisk-økonomisk rejse til store dele af Danmark og blev 1759 udnævnt til professor i økonomi ved Naturaliekabinettet på Charlottenborg.

Det naturhistoriske museum her havde han væsentlig på grundlag af egne indsamlinger selv anlagt. Hansen nåede kun at levere få og mindre, botaniske arbejder.

Kilder 
 
 

Botanikere fra Danmark
Læger fra Danmark
Danskere i 1700-tallet
Personer fra Fyn
Sepp Blatter

Joseph Sepp Blatter (kendt som Sepp Blatter) (født 10. marts 1936 i Wallis, Schweiz) var den ottende præsident for verdensfodboldforbundet FIFA. Som en udløber af en korruptionsundersøgelse mod FIFA meddelte Blatter den 2. juni 2015 at han fratræder posten som præsident for FIFA, men fortsætter på posten indtil en ekstraordinær kongres, hvor der kan vælges en efterfølger. I oktober 2015 blev han efterfulgt af Gianni Infantino.

Han blev valgt til præsident den 8. juni 1998 under den 51. ordinære FIFA-kongres i Paris, hvor han efterfulgte João Havelange fra Brasilien. Han er efterfølgende blevet genvalgt tre gange , men udtalte i 2012, at han ville træde tilbage i 2015. Efterfølgende valgte han alligevel at stille op til præsidentvalget i 2015, og blev genvalgt trods massiv modstand fra UEFA. 

Han spillede fodbold i den øverste amatørliga i Schweiz mellem 1948 og 1971 og var medlem af bestyrelsen i Xamax Neuchâtel mellem 1970 og 1975. Han har desuden også været generalsekretær for det schweiziske ishockeyforbund.

Ændringer af fodboldspillet under Blatter 
 Indførsel af silver goal i stedet for golden goal, når en fodboldkamp skulle afgøres efter tid 
 Efter VM i 2002 er den forsvarende verdensmester ikke længere automatisk kvalificeret 
 Nationale fodboldforbund skal nu sætte spillere i karantæne med det samme, hvis de bliver sendt fra banen i en kamp. Det engelske fodboldforbund, The Football Association, nægter dog at følge denne regel. De tillader appelleringer af karantæner efter direkte rødt – men ikke hvis det er 2xgult.
 At en spiller, der tager trøjen af, for at fejre en scoring, skal straffes med et gult kort. Lige så vel som hvis man overdriver sin fejring af scoringen. Begrundelsen for denne regel var, at fodbold er en global sport, hvor konservative nationers følelser skal respekteres.
 I 2007 besluttede FIFA, at ingen fodboldkampe må spilles i over 2.500 meters over havet. Dette blev dog ændret til 3.000 meter den 26. juni 2007, for derefter at blive suspenderet året efter.

Referencer

Eksterne henvisninger 

FIFA-præsidenter
Sportsfolk fra Schweiz
Panama-Pacific International Exposition

Panama-Pacific International Exposition var en verdensudstilling afholdt i San Francisco, USA, mellem 20. februar og 4. december 1915. Udstillingen blev officielt afholdt, for at fejre færdiggørelsen af Panamakanalen, men blev i byen set som en god måde, at vise omverdenen hvordan det var lykkedes at genopbygge San Francisco efter jordskælvet der hærgede byen 18. april 1906. Udstillingen blev bygget på et 2,6 kvadratkilometer stort område langs den nordlige del af San Franciscos kyst.

I midten af udstillingsområdet stod Tower of Jewels, der var et godt 130 meter højt tårn, dækket af over 100.000 glaskrystaller i forskellige farver. Om natten var tårnet oplyst af 54 spotlights. I den vestlige ende af området stod Palace of Fine Arts, der indeholdt malerier og skulpture fra hele verden. Den er den eneste bygning der er bevaret i dag, efter en renovering i 1960. 

Udstillingens forlystelsespark, The Zone, lå i den østlige del af området. Her fandtes store modeller af Grand Canyon, Yellowstone Park og en del af Panamakanalen.

Udenlandske bygninger 

Verdensudstillinger i USA
Begivenheder i 1915
San Francisco
Førerhund

En førerhund er en hund, der har til opgave at føre blinde og synshæmmede uden om hindringer, således at de kan færdes så frit og uhindret som muligt. En førerhund er både en servicehund, en tjenestehund og en familiehund for brugerne.

I Danmark er der to foreninger med certificering til at træne Førerhunde: Brugernes FørerhundeOrdning og Dansk Blindesamfund.

Et forsigtigt skøn siger, at der har været mere end 1.000 førerhunde i brug i Danmark. I Danmark findes der ca. 260 førerhunde.

Se også 
 Blindhed
 Blindestok
 Braille-alfabetet

Eksterne henvisninger 
 Danske blindesamfund 
Førerhund.dk
Foererhund.dk

Referencer 

Handikaphjælpemidler
Blindhed
Brugshundetyper
Exposicion International de Barcelona

Exposicion International de Barcelona blev afholdt fra 19. maj 1929 til 15. januar 1930 i Barcelona (Spanien). udtstillingsområdet havde et areal på 118 hektar, og befandt sig ved Montjuïc. Udstillingen kostede totalt 25.083.921 dollar.

Fra Europa deltog lande som Belgien, Danmark, Frankrig, Italien, Norge, Rumænien, Schweiz, Tyskland og Ungarn. Der deltog også private udstillere fra Japan og USA.

Barcelona, Exposicion International de
Begivenheder i 1929
Begivenheder i 1930
Barcelona
Exposition Universelle et Internationale (1910)

Exposition Universelle et Internationale de Bruxelles var en verdensudstilling afholdt i Bruxelles, Belgien, fra 23. april 1910 til 7. november samme år. Det var den anden verdensudstilling afholdt i Belgien.

Udstillingen dækkede et område på 90 hektar. Udstillingerne var ikke som tidligere delt i generelle kategorier, men i 22 funktionelle kategorier blandt andet uddannelse, elektricitet, landbrug, minedrift, tekstiler, kvindearbejde og hærdrift.

Der deltog udstillere fra 27 lande, og 13 millioner mennesker besøgte udstillingen over de 7 måneder den varede.

1910
Begivenheder i 1910
Bruxelles
Barney Frank

Barney Frank (født 31. marts 1940) er en amerikansk politiker. Siden demokraternes sejr ved valget i 2007 har han været formand for finansudvalget i Repræsentanternes Hus og betragtes som den mest fremtrædende homoseksuelle politiker i USA. 

Frank blev valgt første gang 1981 i Massachusetts' 4. kongresvalgdistrikt, hvor han sad indtil 2013, hvor han overlod posten til Joseph P. Kennedy III.

I 1987 erklærede Frank offentligt, at han var bøsse.

Referencer

Eksterne henvisninger 

Medlemmer af Repræsentanternes Hus i USA
Medlemmer af USA's kongres for det demokratiske parti
Turin International

Esposizione Internazionale delle Industrie e del Lavoro (Dansk: Internatinal udstilling for Industri og Arbejde), populært kaldet Turin International, var en verdensudstilling afholdt i Torino i Italien fra den 29. april 1911 til den 19. november samme år, for at fejre 50 årsjubilæet for proklamationen af kongeriget Italien.

Udstillingsområdet dækkede et areal på 1.200.000 kvadratmeter på begge sider af Po forbundet af gangbroer, jernbanebroer og både. 37 lande deltog i udstillingen, der havde godt 7 millioner besøgende.

Verdensudstillinger i Italien
Begivenheder i 1911
Torino
Irish National Liberation Army

Irish National Liberation Army (INLA) (irsk: Arm Saoirse Náisiúnta na hÉireann) er en irsk republikansk paramilitær socialistisk gruppering, der arbejder for at løsrive Nordirland fra Storbritannien og skabe et samlet Irland. I både Nordirland og Storbritannien opfattes INLA som en terrororganisation og er derfor forbudt. 

Sammen med sin politiske gren, det marxistiske Irish Republican Socialist Party, fik INLA mest indflydelse i slutningen af 1970'erne og begyndelsen af 1980'erne. Organisationen hed oprindeligt People's Liberation Army og havde som primært formål at beskytte medlemmerne af partiet mod angreb.

Efter en 20 år lang kampagne proklamerede INLA i 1998 en våbenhvile, og i oktober 2009 offentliggjorde man, at man nu kun arbejder for sine mål gennem stilfærdige politiske metoder.

Eksterne henvisninger 

Etableret i 1974
Terrorgrupper
Irland
Ourense (provins)

Ourense (spansk: Orense) er en provins i det nordvestlige Spanien som ligger i den sydøstlige del af den autonome region  Galicien. Ourense grænser til provinserne Pontevedra i vest, Lugo i nord, León og Zamora i øst og til Portugal i syd. Arealet er på 7.273 km². Ourense er den eneste provins i Galicien som ikke har kystlinje.

Ourense er omgivet af bjerge på alle sider. Disse bjerge har historisk set været med til at isolere provinsen fra de mere befolkede områder langs Galiciens kyst. Indtil en motorvej som bandt Ourense sammen med Vigo i vest og Benavente i øst blev bygget for nylig, var den eneste måde folk kunne komme til og fra provinsen  med tog. 

Det vigtigste flodsystem er Miño-Sil og rundt det er der  frugtbare dale hvor der dyrkes majs og vindruer. Floderne er ikke fremkommelige, men de er blevet  brugt til vandkraft. Floden Sil løber gennem en dyb canyon og er blevet  et kendt turistmål.

Limia er en vigtig flod som begynder nord for Xinzo da Limia og løber mod syd mod Portugal. Tâmegafloden, en vigtig portugisisk flod, har sit udspring nord for Verín. 

Det bjergrige terren med den følgende isolati onen har gjort at provinsens økonomi er  ustabil og har medført  udvandring til andre dele af Spanien og til den nye verden. Der er  vinproduktion langs Miñodalen og nær Verín. Der er også griseopdræt og kartoffeldyrkning, specielt i områdene ved Xinzo da Limia, i det afvandede søområde Antela, som indtil 1960'erne var den største sø i Spanien.

Af industrivirksomhed er der kemiske fabrikker, mælkeproduktion, vandtapning nær Verín og klædefabrikker nær hovedstaden Ourense. Et af de største firmaer  med forædling af fjerkrækød ligger også  i industriområderne omkring byen.

Selv om provinsen ikke er et af de større turistområder, bidrager turisme til provinsens økonomi.

Provinsens hovedstad, Ourense, er den eneste by i provinsen, og befolkningen ellers er hovedsakelig landlig. 

Ud af provinsens 336.099 (2008) indbyggere bor tre tiendedeler i hovedstaden Ourense. Der er Ud 92 kommuner i Ourense. Ud over Ourense er de vigtigste Verín, Ribadavia, Allariz, A Rua, Carballiño, Viana do Bolo og Xinzo de Limia

Eksterne henvisninger 

 Officiel webside 

Provinser i Spanien
Galicien (Spanien)
A century of progress

A Century of Progress International Exposition var en verdensudstilling afholdt i Chicago fra 1933 til 1934, for at fejre byens 100-års jubilæum. Udstillingens tema var teknologisk innovation. Mottoet for udstillingen var "Videnskaben finder, Industrien sammensætter, mennesket tilpasser". 

Udstillingsbygningerne havde generelt et lineært Art deco design. Et af de mest besøgte steder på udstillingen var The Midway, fyldt med forlystelsessteder og klubber. Her optrådte kommende stjerner som Judy Garland, The Cook Family Singers og The Andrews Sisters. Der var også udstillinger, der ville virke chokerende på nutidens publikum, blandt andet nedværdigende potræteringer af Afro-amerikanere og en "lilleput by" med dværge.  

Udstillingen indeholdt modeller af landsbyer fra Tyskland, England, Belgien, Schweiz, Spanien, Tunesien, Italien, Holland og Mexico og modeller af gader i Paris og Shanghai.

Eksterne Henvisninger 
 1933/1934 Chicago World's Fair hjemmeside
 Panorama billeder af Century of Progress 
 Interactivt kort over Century of Progress udstillingen 

Verdensudstillinger i USA
Begivenheder i 1933
Begivenheder i 1934
Chicago
Exposition universelle et internationale (1935)

Exposition Universelle et Internationale de Bruxelles var en verdensudstilling afholdt i Bruxelles, Belgien, fra 27. april til 6. november 1935. Udstillingen fejrede 50 års jubilæet for etableringen af Fristaten Congo. 

Udstillingsområdet dækkede et område på 152 hektar. 25 lande deltog i udstillingen og den havde omkring 20 millioner besøgende. 

1935
Begivenheder i 1935
Bruxelles
Ludvig 1. af Württemberg

Ludvig 1. af Württemberg (født rundt 1098, død 1158) var greve af Württemberg. Han regerede fra 1143 til 1158.

Se også 
 Liste over Württembergs regenter

Personer fra Tyskland
Grever af Württemberg
Christian Ravn (1844-1926)

Christian Henrik Ravn (6. september 1844 på Christianshavn – 17. august 1926 i Nørre Tvede ved Næstved) var en dansk gårdejer og politiker.

Han var søn af kroejer H. Ravn og opvokset i Jelling fra 1845. Han tog skolelærereksamen i Jelling 1864, var lærer i Sparkjær 1865 og i Borup fra 1870. Han blev afskediget fra lærerembedet af politiske grunde 1885 og samme år dømt for majestætsfornærmelse. Han var sognerådsformand 1874-82, amtsrådsmedlem 1883-1901, Folketingsmand for Mors 1879-95. for Viborgkredsen 1898-1903. for Gudmekredsen fra 1909. Han tilhørte "det forhandlende Venstre". Han var medlem af Finansudvalget 1890-95 og revisor i Den nørrejydske Kreditforening fra 1891.

Kilder 
 Kraks Blaa Bog 1910
 Folketingsmand Jensen-Broby og Gudmekredsen på Fynhistorie.dk

Eksterne henvisninger 
 

Amtsrådsmedlemmer fra Venstre
Kommunalbestyrelsesmedlemmer fra Venstre
Folketingsmedlemmer i 1870'erne
Folketingsmedlemmer i 1880'erne
Folketingsmedlemmer i 1890'erne
Folketingsmedlemmer i 1900'erne
Tidligere folketingsmedlemmer fra Venstre
Landmænd fra Danmark
Personer i Kraks Blå Bog (afdøde)
Nis Jensen Ravn

Nis Jensen Ravn (23. maj 1828 på Lyksgård, Vejstrup Sogn, Haderslev Amt – 26. november 1892) var en dansk gårdejer og politiker. Han sad i Landstinget 1870-78 og repræsenterede Mellempartiet.

Nis Jensen Ravn var gift med Hanne f. Lund (død 1899). Landstingsmanden Christian Ravn var hans søn.

Eksterne henvisninger 
 Nis Jensen Ravns erindringer

Landstingsmedlemmer i 1870'erne
Personer fra Sønderjylland (i Danmark)
Politikere fra Mellempartiet
Landmænd fra Danmark
Selvbiografer fra Danmark
Dansksprogede forfattere fra Danmark
Christian Ravn

Christian Ravn kan henvise til flere personer:

 Christian Ravn (1844-1926) – dansk gårdejer og politiker
 Christian Ravn (1853-1911) – dansk gårdejer og politiker
Frederik Scheel

Frederik (Fritz) Christian greve af Rosenkrantz Scheel (17. november 1833 i København – 3. marts 1912) var en dansk kammerherre, hofjægermester og politiker.

Frederik Scheel var søn af kammerherre, grev Henrik Scheel til Stamhuset Rosenkrantz (omfattende Trudsholm, Barritskov og Ryegaard) og Hustru Anna f. Prom. Han arvede dette stamhus. Scheel var Folketingsmand for Roskildekredsen 1879-95 og kongevalgt medlem af Landstinget fra 1895 (Højre). Han var også medlem af Roskilde Amtsråd 1865-1901. Han var Kommandør af 1. grad af Dannebrogordenen og Dannebrogsmand.

Han var medlem af bestyrelsen for Dansk Folkemuseum, viceformand i Dansk Røde Kors til 1909, medlem af Komitéen for Dansk Vestindien og af Landmandsbankens bankråd.

Han var gift med Frederikke f. Zachariae, f. 4. december i København.

Kilder 
 Kraks Blaa Bog 1910

Eksterne henvisninger 

Folketingsmedlemmer i 1870'erne
Folketingsmedlemmer i 1880'erne
Folketingsmedlemmer i 1890'erne
Landstingsmedlemmer i 1890'erne
Landstingsmedlemmer i 1900'erne
Landstingsmedlemmer i 1910'erne
Grever fra Danmark
Godsejere fra Danmark
Frederik
Kommandører af 1. grad af Dannebrog
Personer i Kraks Blå Bog (afdøde)
Landstingsmedlemmer fra Højre (1881-1915)
Folketingsmedlemmer fra Højre (1881-1915)
Amtsrådsmedlemmer fra Højre (1881-1915)
Kammerherrer fra Danmark
Hofjægermestre fra Danmark
Andreas Schultz (politiker)

Andreas Schultz (23. februar 1838 i Fredericia – 18. juni 1915) var en dansk smedemester og politiker.

Schultz var søn af smedemester Folmar Schultz og hustru Maren f. Strungesen. Han lærte smede- og maskinlaget hos faderen og overtog dennes forretning 1864. Schultz var medlem af Fredericia Byråd 1885-94, formand for Fredericia Grundejerforening og Fredericia Håndværkerforening, medlem af Dansk Arbejdsgiver- og Mesterforenings hovedbestyrelse, Landstingsmand (Højre) fra 1894. Ridder af Dannebrog.

Han udarbejdede og fremsatte et forslag til en rørtunnel under Lillebælt.

Han var gift m. Martine Marie Bothilde f. Andersen, f. 20. Maj i Fredericia.

Kilder 
 Kraks Blaa Bog 1910

Riddere af Dannebrog
Erhvervsfolk fra Danmark
Landstingsmedlemmer fra Højre (1881-1915)
Landstingsmedlemmer i 1890'erne
Landstingsmedlemmer i 1900'erne
Landstingsmedlemmer i 1910'erne
Personer fra Fredericia
Medlemmer af Fredericia Byråd
Personer i Kraks Blå Bog (afdøde)
Theodor Schütte

Ludvig Theodor Schütte (13. januar 1835 på Haraldskær ved Vejle – 30. januar 1915 på Bygholm) var en dansk godsejer (i samtiden kaldt proprietær) og politiker.

Schütte var søn af kammerherre, godsejer August Theodor Schütte og hustru f. Ammitzbøll.
Han blev student fra Horsens 1853, cand. jur. 1860, købte 1869 Eskjær, som stadig er i familiens besiddelse, og arvede 1889 Bygholm gods efter faderen. Han blev 1892 Ridder af Dannebrog.

Da gårdejer Jens Jørgensen i 1869 trak sig tilbage som folketingsmand i Horsenskredsen, stillede Schütte op som modkandidat til redaktør Johannes Tauber, men sidstnævnte sejrede med 859 stemmer mod 523. Ved et suppleringsvalg i 8. landstingskreds blev Schütte dog i stedet valgt til landstingsmand 17. marts 1875, men han fik ikke tilstrækkeligt med stemmer ved det ordinære valg 1. oktober 1878. Han var en af tingets sekretærer 1875-76. Han var konservativ.

Han var gift med Augusta Marie Cathrine f. Petersen (død 1896) og fader til filologen Gudmund Schütte.

Kilder 
 Victor Elberling, Rigsdagens Medlemmer gennem 100 Aar, bind 2, København: J.H. Schultz Forlag 1950, s. 193.
 Kraks Blaa Bog 1910

Personer fra Horsens
Godsejere fra Danmark
Riddere af Dannebrog
Jurister fra Danmark
Landstingsmedlemmer i 1870'erne
Tidligere folketingskandidater
Personer i Kraks Blå Bog (afdøde)
August Theodor Schütte

August Theodor Schütte (2. marts 1804 i Perleberg i Brandenburg – 15. januar 1889 på Bygholm) var en dansk godsejer.

Han var søn af købmand Johann Matthias Ludwig Schütte (1762-1839) og Charlotte Friederike Wilhelmine Silber (1779-1850). Han blev selv købmand, men da have samlet sig en kapital, købte han 1829 for 40.000 Rbd. hovedgården Haraldskær ved Vejle, hvilken han atter solgte 1838 for 56.000 Rbd. efter 1835 af staten for 308.000 Rbd. sølv at have købt det store gods Bygholm (og Årupgård i Nim Herred). Schütte kom dermed i besiddelse af et betydeligt jordegods, nemlig ca. 1.000 tdr. hartkorn fæstegods, og han var en interesseret landmand og dygtig administrator, som efterhånden høstede stor fordel af de stigende priser på landejendomme, eftersom han gradvist afhændede det meste af fæstegodset.

1840 købte Schütte for 168.000 Rbd. hovedgårdene Torstedlund og Nørlund i Aalborg Amt (med glasværket Conradsminde) med ca. 350 tdr. htk. bøndergods samt udstrakte skove, ni kirker mm. Også disse ejendomme administrerede Schütte med stor dygtighed og investerede i deres fremgang, bl.a. anlagde han et kalkværk og oprettede 1853 et glasværk i Aalborg baseret på brændsel fra sine store skove. Glasværket blev senere overtaget af Kastrup Glasværk. Han købte desuden i 1854 Løndal og i 1855 Korsøgård. 1857 solgte han imidlertid sine nordlige besiddelser for 625.000 Rdl., men måtte 1861 på ny overtage dem, og efter at en stor del af bøndergodset var frasolgt, skødede Schütte dem 1868 til sin svigersøn Emil Bluhme. Han erhvervede senere godset Skt. Andrä i Kärnten i Østrig.

Schütte blev gift 12. maj 1832 i Vejle med Hansine Charlotte Ammitzbøll (16. januar 1805 på Keldkær ved Vejle – 18. november 1880 på Bygholm), datter af godsejer Laurids (Lars) Ammitzbøll til Rask (1760-1837) og Gjedske Steenstrup (1768-1840). Sønnen Theodor Schütte arvede Bygholm og blev politiker.

August Theodor Schütte stiftede et antal legater i velgørende øjemed og blev i 1872 udnævnt til æresborger i Horsens. Han blev jægermester 1845, hofjægermester 1857, kammerherre 1877, Ridder af Dannebrog 1872 og Kommandør af 2. grad 1885.

Han er begravet på Hatting Kirkegård.

Der findes et maleri af Wenzel Tornøe (familieeje). Blyantstegning (ligeså). Træsnit 1880.

Eksterne henvisninger og kilder 
 
 "August Theodor Schütte", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 Æresborgere i Horsens 

Godsejere fra Danmark
Personer fra Horsens
Legatstiftere fra Danmark
Erhvervsfolk fra Danmark
Danskere i 1800-tallet
Hofjægermestre fra Danmark
Kommandører af Dannebrog
Personer i Dansk Biografisk Leksikon
Kammerherrer fra Danmark